Sign in / Join .st0{fill:#34437F}.st1{fill:#878787} Tuesday, September 14, 2021 ikteb hawn… Fittex Mark Gatt isejjaħ skwadra ta' 20 player għall-partita kontra d-Danimarka Minn talk.mt September 13, 2021 talk.mt Il-coach tat-team nazzjonali tan-nisa ta' Malta Mark Gatt sejjaħ skwadra ta' 20 player għall-ewwel logħba tal-fażi ta' kwalifikazzjoni tat-Tazza tad-Dinja tan-Nisa tal-FIFA 2023 kontra d-Danimarka, li se tintlagħab f'Viborg, nhar il-Ħamis fis-6.00pm. Għal din il-logħba barra minn xtutna, Gatt introduċa tliet uċuħ ġodda fit-team nazzjonali jiġifieri Maia Debono ta' Mgarr United, Jessica Dimech ta' Swieqi United u d-difensur ta' Mgarr United Alexandra Gatt, li bħalissa tinsab l-Ingilterra biex tkompli l-istudji tagħha. It-tliet players huma parti mid-dipartiment difensiv u se jingħaqdu ma' lista ta' players ta' esperjenza li sejrin id-Danimarka. Fil-fatt, Gatt żamm il-fiduċja tiegħu fil-biċċa l-kbira tal-players li kienu parti mill-kampanja preċedenti ta' kwalifikazzjoni għall-Euro tan-Nisa 2022 fejn Malta spiċċat ir-raba' fil-grupp tagħha ta' sitt timijiet, u kisbet rekord ta' 10 punti. Minbarra Gatt, hemm ħames players oħra bbażati f'pajjiż barrani fosthom Maria Farrugia li wkoll tilgħab fl-Ingilterra, ma' Sunderland Ladies. Il-midfielder ta' Lazio Rachel Cuschieri u t-trio bbażati fis-Serie B Nicole Sciberras (Tavagnacco), Emma Lipman (Como Women) u Martina Borg (Roma Calcio Femminile) iseejħu wkoll mill-coach Gatt. Birkirkara, li rrappreżentaw lil Malta fl-edizzjoni ta' din is-sena tal-UEFA Women's Champions League, għandhom sitt players imsejħa. Swieqi United huma rappreżentati minn ħames players filwaqt li Mgarr United għandhom tliet players fil-lista. L-attakkanti Haley Bugeja ta' Sassuolo u Ylenia Carabott, li l-istaġun li għadda lagħbet fil-Belġju ma' RCSC Charleroi, bħalissa qed jirkupraw minn injury u għalhekk ma ntgħażlux għal dawn il-logħob. L-iskwadra msejħa hija: Goalkeepers: Patricia Ebejer (Mgarr United); Janice Xuereb (Birkirkara). Midfielders: Brenda Borg (MGarr United); Kayleigh Chetcuti, Dorianne Theuma, Shona Zammit (Swieqi United, kollha); Rachel Cuschieri (Lazio, Italja); Emma Lipman (Como Women); Ann-Marie Said, Alishia Sultana (it-tnejn, Birkirkara) Attakkanti: Martina Borg (Roma Calcio Femminile, Italja), Maria Farrugia (Sunderland Ladies, Ingilterra) Artiklu preċedenti Manchester United interessati li jiffirmaw lil Dani Olmo Artiklu li jmiss Tliet snin ħabs fuq akkużi ta' traffikar uman u bejgħ tal-passaporti